SET พลิกปิดลบ 0.16 จุด รับแรงขายหุ้น “พีอี” สูง ลุ้นตัวเลขเงินเฟ้อสหรัฐฯ คืนนี้
SET พลิกปิดลบ 0.16 จุด รับแรงขายหุ้น "พีอี" สูงกดดัน พรุ่งนี้ทิศทางขึ้นกับตัวเลขเงินเฟ้อสหรัฐหากสูงกว่าคาดการณ์ที่ 7.2% จะเป็นแรงกดดันตลาดหุ้นทั่วโลก โดยให้แนวรับ 1,695 และ 1,685 จุด แนวต้าน 1,708 จุด  
10 ก.พ. 2565

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้แกว่งตัวไซด์เวย์กรอบแคบออกด้านข้าง เพราะนักลงทุนยังรอติดตามการประกาศตัวเลขเงินเฟ้อสหรัฐคืนนี้ โดยหลักๆ วันนี้มีเม็ดเงินเข้าซื้อกลุ่ม Value Play โดยเฉพาะกลุ่มแบงก์ ซึ่งเทรด P/E ต่ำ บางตัวก็เทรดต่ำกว่า Book Value ขณะเดียวกันก็มีแรงขายหุ้นมี P/E สูงหรือมีแรงเก็งกำไรมาก่อนหน้า อาทิ RBF, CBG, JMT, AWC
สำหรับแนวโน้มการลงทุนในวันพรุ่งนี้ขึ้นกับตัวเลขเงินเฟ้อสหรัฐ หากออกมามากกว่าที่คาดการณ์ที่ 7.2% ก็จะกดดันให้ตลาดหุ้นทั่วโลกปรับตัวลง แต่หุ้นไทยอาจจะไม่ลงแรง เพราะยังมีกลุ่มแบงก์ กลุ่มพลังงาน ซึ่งเป็น Sector ที่ hedge เงินเฟ้อได้ดี
โดยให้แนวรับ 1,695 และ 1,685 จุด และ แนวต้าน 1,708 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 14,844.03 ล้านบาท ปิดที่ 166.50 บาท เพิ่มขึ้น 4.00 บาท
BBL มูลค่าการซื้อขาย 4,606.46 ล้านบาท ปิดที่ 148.00 บาท เพิ่มขึ้น 3.00 บาท
KCE มูลค่าการซื้อขาย 3,589.17 ล้านบาท ปิดที่ 62.00 บาท ลดลง 2.75 บาท
SCB มูลค่าการซื้อขาย 3,555.80 ล้านบาท ปิดที่ 135.50 บาท เพิ่มขึ้น 1.00 บาท
PTT มูลค่าการซื้อขาย 2,785.39 ล้านบาท ปิดที่ 40.50 บาท ราคาไม่เปลี่ยนแปลง